„Împrumut” de gaze pentru Transnistria, într-un pachet de sprijin de la UE pentru Chișinău. Anunțul premierului moldovean Dorin Recean
Premierul Republicii Moldova, Dorin Recean, a anunțat, luni, într-o conferință de presă că „Uniunea Europeană salvează din nou Republica Moldova”, acordându-i un pachet de sprijin care cuprinde inclusiv o soluție pentru criza gazelor din Transnistria, scrie News.ro. Pachetul de sprijin din partea Uniunii Europene are trei componente, iar „componenta imediată” prevede aprobarea unui „împrumut” de gaze pentru Transnistria.